DĖL ROKIŠKIO RAJONO SAVIVALDYBĖS JAUNIMO REIKALŲ TARYBOS SUDĖTIES PATVIRTINIMO

2019 m. birželio 28 d. Nr. TS -

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 15 straipsnio 5 dalimi, Lietuvos Respublikos jaunimo politikos pagrindų įstatymo 8 straipsnio 3 dalimi ir atsižvelgdama į Rokiškio jaunimo organizacijų sąjungos ,,Apvalus stalas“ 2019 m. birželio 18 d. raštą Nr. AS/DS-2019/13 ,,Dėl narių delegavimo į Rokiškio rajono savivaldybės jaunimo reikalų tarybą“, Rokiškio rajono savivaldybės administracijos direktoriaus 2019-06-17 įsakymą Nr. AV-616 „Dėl narių delegavimo į Rokiškio rajono jaunimo reikalų tarybą“, Rokiškio rajono savivaldybės mero 2019-06-17 potvarkį Nr. MV-32 „Dėl narių delegavimo į Rokiškio rajono jaunimo reikalų tarybą“, Rokiškio rajono savivaldybės taryba n u s p r e n d ž i a:

 1. Patvirtinti Rokiškio rajono savivaldybės jaunimo reikalų tarybos sudėtį nauja redakcija:

Marija Adomavičiūtė – Rokiškio jaunimo nevyriausybinių organizacijų sąjungos „Apvalus stalas“ deleguota narė;

Birutė Bagdonienė – Rokiškio jaunimo nevyriausybinių organizacijų sąjungos „Apvalus stalas“ deleguota narė;

Tadas Barauskas – Rokiškio rajono savivaldybės vicemeras;

Paulius Buidovas – Rokiškio jaunimo nevyriausybinių organizacijų sąjungos „Apvalus stalas“ deleguotas narys;

Andrius Burnickas – Rokiškio rajono savivaldybės administracijos direktorius;

Justina Daščioraitė – Rokiškio rajono savivaldybės mero patarėja;

Greta Giriūnaitė – Rokiškio rajono savivaldybės tarybos narė;

Ernestas Jasiūnas – Rokiškio jaunimo nevyriausybinių organizacijų sąjungos „Apvalus stalas“ deleguotas narys;

Violeta Kazlauskienė – Rokiškio jaunimo nevyriausybinių organizacijų sąjungos „Apvalus stalas“ deleguota narė;

Aurimas Laužadis – Švietimo, kultūros ir sporto skyriaus vedėjas;

Tadas Stakėnas – Rokiškio rajono savivaldybės tarybos narys;

Emilija Trumpaitė – Rokiškio jaunimo nevyriausybinių organizacijų sąjungos „Apvalus stalas“ deleguota narė.

2. Pripažinti netekusiu galios Rokiškio rajono savivaldybės tarybos 2019 m. sausio 25 d. sprendimą Nr. TS-8 ,,Dėl Rokiškio rajono savivaldybės jaunimo reikalų tarybos sudėties patvirtinimo“.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Gediminas Kriovė

SPRENDIMO PROJEKTO „DĖL ROKIŠKIO RAJONO SAVIVALDYBĖS JAUNIMO REIKALŲ TARYBOS SUDĖTIES PATVIRTINIMO“ AIŠKINAMASIS RAŠTAS

**Parengto sprendimo projekto tikslai ir uždaviniai**. Šiuo sprendimo projektu siūloma patvirtinti naują redakcija Rokiškio rajono savivaldybės jaunimo reikalų tarybos (toliau – JRT) sudėtį. JRT paskirtis – koordinuoti jaunimo politikos įgyvendinimą savivaldybėje, analizuoti jaunimo problemas ir poreikius, rengti ir teikti rajono savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos.

**Šiuo metu esantis teisinis reglamentavimas**. Lietuvos Respublikos Jaunimo politikos pagrindų įstatymas, Rokiškio rajono savivaldybės jaunimo reikalų tarybos veiklos nuostatai, patvirtinti Rokiškio rajono savivaldybės tarybos 2019 m. sausio 25 d. sprendimu Nr. TS-9 „Dėl Rokiškio rajono savivaldybės jaunimo reikalų tarybos nuostatų patvirtinimo“.

**Sprendimo projekto esmė.** Siūloma patvirtinti naują JRT sudėtį, kuri galios savivaldybės tarybos kadenciją.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nenumatyta.

**Kokia sprendimo nauda Rokiškio rajono gyventojams.** Sklandus Rokiškio rajono jaunimo reikalų tarybos darbas.

**Finansavimo šaltiniai ir lėšų poreikis.** Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Jaunimo reikalų koordinatorius

(vyr. specialistas) Gediminas Kriovė